Malêzya

Malêzya, mıntıqa ra  verocê Asya dera. Dewleta Malêzya dı parçey ra yena pêra: Malêzyay Rocvetışi û Malêzyay Rocawani. Benatey Malêzyay Rocvetışi û Malêzyay Rocawani de Deryayê Çini esto. Zımey Malêzya de Tayland, Bruney û Butan; veroc de Singapur û İndonezya; rocakewtene de Okyanuso Pasifik; rocawan de İndonezya estê. Paytextê Malêzya Kuala Lumpuro. 

Malêzya 13 eyaletan ra yena pêra (mıteşekkıla). Malêzya ezay Mıletê Yewbiyayey û G20ia. Sistemê idarey xo monarşiya qanuniya. Serdarê cı Mahathir Mohamado. 

 Tarix 
Tarixê Malêzya newiyo. Verê seserra 10ıne de, qralanê Malayan Malêzya de hukım kerdo. Seserra 14ıne de Erebi ameyê Malêzya û ticaret kerdo. Seserra 15ıne de şarê Malayan İslamiyet qebul kerdo. Seserra 15ıne ra nat, Malêzya zaf işğali diyê. Serra 1511ıne de, Portekizi Malêzya işğal kerda û Malêzya biya koloniya/mıstemera Portekizan. Malayan û Portekizan zaf ceng kerdo. Feqet serra 1641ıne de, Hollanda Malêzya isğal kerda, dewleta Portekizi uca ra fetelna. Serra 1786ıne de, Britanya Malêzya işğal kerda. O wext, dewleta Malêzya biya letey: Koloniya Malêzyay Britanya û Koloniya Malêzyay Hollanda. Feqet serranê 1942 û 1945 miyan de Japonya Malêzya işğal kerda. Serra 1963yıne de Malêzya xo reyna ra, xoser ilan kerd.

 İklım û sûki 
Hewa û iklimê Malêzya zaf germıno. Wextê ammani zaf sıliya Musoni varena. Her serre lasêri zaf zerar danê. 

Sûkê gırdi:
 1. Kuala Lumpur, nıfus: 1,453,975
 2. Ipoh, nıfus: 927,776
 3. Klang, Nıfus: 879,867 
 4. Subang Jaya, nıfus: 833,571 
 5. Johor Baharu, nıfus: 802,489

Sûka Kuala Lumpuri zaf raver şiya. Tede bina û banê xeylê berzi estê. Kuala Lumpur bacarê dewiziyo, paytextê borsayo, merkezê iqtısadê Malêzyayo. Asmênresay Petronasi zaf berzo (452 metre); dınya de ê dıyıno (2).


 Nıfus 
Nıfusê şarê Malêzya 25 milyono; şarê Malêzya sûkan de roniştiyo. Zaf mıxtelıf mılleti tede cıwiyenê, zey: Malayan, Ereban, Ewropayıcan, Çinıcan, Vietnamıcan û Kamboçyayıcan. Dinê şarê Malêzya İslamo; feqet tede zaf mıxtelıf dinê bini ki estê: Hinduizm, Sikhizm, İsewitiye û Budizm. Zıwano resmi Malaykiyo. Nuskar û wendoğê xo zafê.

 İqtısad 
İqtısadê Malêzya zaf qewetıno. Feqet tayê mıntıqan de zaf peyser mendo. Teknolociya Malêzya zaf be kaliteya. Her serre iqtısadê Malêzya beno gırd. Feqet serra 1998ıne de İqtısadê Malêzya zaf krizê gırdi diyê.

 Çımeyi 
 Siteyê Malêzyayo resmi 
 Xeritay Malêzya


Kategoriye:Koloniyê Britanyayê verêni